《旋庵上人指度东岭望海有感》
明代·王琅

林寂秋烟迥，潮回落日悬。乍寒山气敛，未雨水云连。

击楫思浮海，行吟欲问天。不堪逢世难，惆怅对前川。

作者简介：王琅，一作琅，字澹子。番禺人。约为明崇祯间诸生。明福王弘光元年（一六四五）徵召不赴。后礼函是于雷峰，法名今叶，号开五居士。著有《蛙雨楼稿》、《野樗堂稿》。清陈伯陶编《胜朝粤东遗民录》卷一有传。